Diari Oficial de la Generalitat Valenciana


Sumari del DOGV 9848, del 14-05-2024 (2024/4152)

RESOLUCIÓ de 8 de maig de 2024, del conseller d'Educació, Universitats i Ocupació, per la qual es nomenen membres del Ple del Consell Valencià d'Universitats i de Formació Superior.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   9848

Data del DOGV
:   14-05-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/4152


Organisme emissor
:   Conselleria d'Educació, Universitats i Ocupació

Tipus de document
:   Resolució

RESOLUCIÓ de 8 de maig de 2024, del conseller d'Educació, Universitats i Ocupació, per la qual es nomenen membres del Ple del Consell Valencià d'Universitats i de Formació Superior. [2024/4152]  
La Llei 4/2007, de 9 de febrer, de la Generalitat, de coordinació del Sistema Universitari Valencià crea i regula, en el capítol II del títol III, el Consell Valencià d'Universitats i de Formació Superior, i en l'article 25.1.f) establix que el Ple del Consell estarà integrat, entre altres vocals, per dos representants de cada Consell Social de les universitats públiques designats d'entre i pels vocals socials d'estos.  
  
L'article 26.1 de la mencionada norma legal disposa que els membres del Ple del Consell Valencià d'Universitats i de Formació Superior que no ho siguen per raó del seu càrrec, seran nomenats per la persona titular de la conselleria competent en matèria d'universitats, amb la designació prèvia per l'òrgan corresponent, per un període de quatre anys i podran ser renovats per períodes successius d'igual duració. En cas de produir-se una vacant per renúncia o revocació de la designació, el nou membre serà nomenat pel període restant de mandat del membre que ha cessat.  
El Consell Social de la Universitat d'Alacant, per Acord del Ple de 25 d'abril de 2024, designa Nuria Pastor Ramos i Yolanda Díaz Serra com a representants del Consell Social de la Universitat d'Alacant en el Consell Valencià d'Universitats i de Formació Superior, en substitució de Cristina Rodes Sala i José Juan Fornés Artigues, este últim nomenat mitjançant Resolució de la consellera d'Innovació, Universitats, Ciència i Societat Digital, de 13 de juliol de 2022 (DOGV 9385; 18.07.2022).  
  
Vist l'exposat, de conformitat, amb el que es preveu en l'article 26.1 de la Llei 4/2007, de 9 de febrer, de la Generalitat, de coordinació del sistema universitari valencià, conforme a l'Acord de 25 d'abril de 2024 del Ple del Consell Social de la Universitat d'Alacant, i en virtut de les competències atribuïdes pel Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació, resolc:  
  
Primer  
Nomenar Nuria Pastor Ramos i Yolanda Díaz Serra com a vocals del Consell Valencià d'Universitats i de Formació Superior, en representació del Consell Social de la Universitat d'Alacant, en substitució de Cristina Rodes Sala i José Juan Fornés Artigues, respectivament.   
  
Segon  
La duració del mandat de Nuria Pastor Ramos serà per un període de quatre anys i el de Yolanda Díaz Serra fins al 13 de juliol de 2026.   
  
Tercer  
La present resolució produirà efecte des del dia de la seua publicació en el Diari Oficial de la Generalitat Valenciana.  
  
De conformitat amb el que establixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, la present resolució, que posa fi a la via administrativa, podrà ser recorreguda potestativament en reposició o bé es podrà plantejar directament recurs contenciós administratiu, en els terminis i davant dels òrgans següents:  
a) El recurs de reposició ha d'interposar-se davant del conseller d'Educació, Universitats i Ocupació en el termini d'un mes a comptar de l'endemà de la seua publicació en el Diari Oficial de la Generalitat Valenciana.   
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació en el Diari Oficial de la Generalitat Valenciana.   
  
València, 8 de maig de 2024. El conseller d'Educació, Universitats i Ocupació: José Antonio Rovira Jover.